Държавен вестник, бр. 19, 2011 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  19
IV.2. Приоритети 
69. Утвърждаването на принципите на 
доброто управление и противодействието на 
корупцията има решаващо значение за поли­
тиката за национална сигурност като цяло и по 
отделните сектори. То ще се реализира чрез:
Ø постоянно усъвършенстване на норма­
тивната уредба, ограничаваща възможностите 
за прилагане на корупционни практики и на 
проявите на лошо управление;
Ø повишаване на ефективността, прозрач­
ността и отчетността при функциониране на 
институциите;
Ø ясно разпределяне на задълженията и 
правомощията на политическите и админис­
тративните равнища в органите на изпълни­
телната власт;
Ø повишаване компетентността на държав­
ната администрация и на нейната ефективност;
Ø развиване способностите на служителите 
да установяват и противодействат срещу опитите 
за корумпиране;
Ø прилагане на съществуващи и разработване 
на нови форми на контрол спрямо политичес­
ките и административните равнища както от 
страна на обществени организации, така и от 
отделни граждани;
Ø развитие на взаимодействието, партньор­
ството и участието на гражданите и техните 
организации при провеждането на антико­
рупционни политики и мерки от страна на 
изпълнителната власт.
70. Осъществяването на справедливо и в 
разумни срокове правораздаване формира 
доверието на обществото към държавното уп­
равление и гарантира правата на гражданите, 
нормалното функциониране на институциите и 
икономическите субекти. То ще се постига чрез:
Ø гарантиране на прозрачност и ефективност 
на всички етапи от правораздаването;
Ø повишаване на професионализма на по­
лицията, прокуратурата и съда и развитие на 
формите за отчетност пред обществото; 
Ø създаване на единна информационна среда 
за наблюдение и контрол на правораздавател­
ния процес;
Ø гарантиране независимостта на съдеб­
ната власт и нейната защита срещу опити за 
нерегламентирано въздействие;
Ø създаване на ефективни форми за право­
раздаване по особено опасни за обществото и 
сложни за разследване престъпления.
71. Насърчаването на законните форми и 
прояви на стопанска дейност и гарантирането 
на приходите в държавния бюджет има съ­
ществено значение за ресурсното осигуряване 
на политиката за национална сигурност. То ще 
се постига чрез:
Ø подобряване на нормативната и институ­
ционалната среда за започване и развитие на 
стопанска дейност;
Ø ограничаване на сивата икономика, въ­
веждане на европейските стандарти и засилване 
ролята и ефективността на контролните органи;
Ø укрепване на органите за финансов одит 
при възлагане, изпълнение, наблюдение и 
контрол на обществени поръчки, концесии и 
публично-частно партньорство;
Ø развитие на формите на добро корпора­
тивно управление и на културата на отчетност 
от страна на бизнеса и неговите представителни 
организации. 
IV.3. Секторни политики за сигурност
Политики за финансова и икономи­
ческа сигурност 
72. Осигуряване стабилността на финан­
совата система и разработване на мерки за 
ранно предупреждение за наличието или веро­
ятността от възникване на рискови процеси за 
паричната политика, финансовата стабилност 
и стопанския оборот, както и упражняване на 
постоянен контрол върху тях.
73. Запазване на макроикономическата 
стабилност, устойчивост на икономиката и 
финансовата система на страната спрямо меж­
дународни финансови и икономически кризисни 
процеси. Поддържане на приетия обменен курс 
спрямо еврото до влизането на страната ни в 
еврозоната. Насърчаване конкуренцията на 
финансовия пазар.
74. Финансовите органи провеждат ефи­
касна фискална политика в сътрудничество 
с други държавни органи и в партньорство с 
организациите на гражданското общество и 
частните икономически субекти за осигуряване 
на постъпленията в приходната част на репуб­
ликанския бюджет.
75. Органите за финансов контрол насочват 
усилията си към дейности и обекти, които 
оказват съществено влияние върху доверието в 
банковата система и нейната стабилност, върху 
спестяванията на населението и функционира­
нето на системата за национална сигурност.
76. Защита на финансовите интереси на ЕС 
чрез ефективната превенция и противодействие 
срещу опитите за измами и злоупотреби, както 
и срещу неефективното управление или из­
ползване на средства на ЕС. Изгражда се общ 
подход за подобряване на взаимодействието с 
европейските партньори.
77. Поддържане на ефективен надзор и непре­
къснатост на процеса на работа на платежните 
системи и финансовата инфраструктура. Прила­
гане на комплекс от мерки за предотвратяване 
изпирането и фалшифицирането на пари, както 
и финансирането на екстремистка, терористична 
и друга забранена дейност. 
78. Икономическият потенциал се развива 
чрез провеждане на политика за повишаване 
производителността на труда, намаляване 
потреблението на енергия и материали, пре­
одоляване на технологичната изостаналост и 
обновяване на производствената база.